CZ 75

KinnigBroDoarePistolenn damaotomatek SA/DAMont en-droTennata dre argil berrMunisionoù9 mm Parabellum (da gentañ).40 S&W.45 ACP9 × 21 mm IMI.22 Long RifleProduerČeská zbrojovka a.s.Mare implijAbaoe 1975Perzhioù teknikelMas (hep kartouchenn)1 kgMas (karget)1,180 kgHirder206 mmHirder ar c'hanol120 mmHed-tenn pleustrek25 mEndalc'hKarger fiñv 15 kartouchenn (stumm orin)Kargerioù fiñv enne etre 10 pe 26 kartouchenn (stummoù all)AdstummoùGwelet en destennLezennRummad e Bro-C'hallB
Ar CZ 75 zo ur bistolenn damaotomatek ijinet e deroù ar bloavezhioù 1970 gant Josef ha František Koucký, ha produet abaoe 1975 gant an embregerezh tchek Česká Zbrojovka. Savet e voe evit bezañ ezporzhiet POPENKER Maxim, CZ-75 pistol, Modern Firearms (lennet d'an 20/01/2025), dre ma oa kambret evit kalibroù nann-soviedel (9 mm Parabellum da gentañ), daoust dezhi bezañ a-orin eus bloc'h ar Reter. Implijet e vez gant ar polis e Tchekia, Turkia hag e lec'hioù zo e Stadoù-Unanet Amerika. Priziet eo ivez gant an dennerien-sport abalamour dezhi da vezañ resis-tre ha sasun. Brudet eo evit he fiziaplted hag e solutder McNAB Chris, Armes à feu Encyclopédie visuelle, L'Imprévu, 2022, p. 98 ALEXANDRE Guillaume, CZ 75 B : la référence des pistolets tout acier ?, Cibles n°652, miz Here 2024, pp. 10-14.

Unan eus ar pistolennoù kentañ e oa a voe renket e rummad ar Wonder Nine. Ar pistolennoù Tanfoglio T95 italian ha Jericho 941 israelat zo awenet ganti. 

 Deskrivadur 
Awenet eo framm ar CZ 75 gant hini ar SIG P210 suis. E dir eo an arm, hag aremennet eo. Pourveziet eo gant ur c'harger div golonenn. Awenet eo he gwikefre tennata dre argil berr gant hini ar Browning Hi-Power. Ne oa loc'henn dizarmiñ ebet ha difiñv e oa he c'houch war stumm kentañ an arm, met reolius eo hemañ war stummoù evel ar re Combat pe ar re savet evit an IPSC. Ur surentez skoer (Firing pin Block) a gaver war an arm abaoe 1993. Stummoù disheñvel a zo bet diorroet abaoe 1975, en o zouez Pajenn ar CZ 75 war lec'hienn ar produer (lennet d'ar 24/05/2025):

 platinenn daou-ober ha decocking (sistem dizarmiñ) war ar CZ 75 BD, ar CZ 75 BD compact hag ar CZ 75 P01 (reolius er polis tchek abaoe 2001).
 platinenn daou-ober nemetken, sistem dizarmiñ aotomatek ha morzhol damguzh war ar CZ 75 DAO ha 2075 RAMI.
 platinenn un-ober ha sistem surentez dre zorn war ar CZ 75 SA implijet er sportoù tennañ dreist-holl.
 tenn aotomatek war ar CZ 75 automatic (war-dro 1000 tenn/munutenn).
 gwikefre azasaet d'an dehoùidi koulz ha d'ar gleizidi war ar CZ 85.

 Kalibroù 
Kambret e oa ar CZ 75 e 9 mm Parabellum da gentañ. Stummoù e .40 S&W, .45 ACP, 9 × 21 mm IMI pe .22 Long Rifle a gaver ivez. Endalc'h ar c'harger a zo :

 15 tenn e 9 mm Parabellum evit ar stummoù kentañ ;
 16 tenn e 9 mm Parabellum evit ar stummoù nevesañ ;
 12 tenn e .40 S&W ;
 10 tenn en armoù gwerzhet e SUA er bloavezhioù 1990 ;
 18 tenn er CZ 75 SP01 Shadow 9 mm Parabellum savet evit an tenn pleustrek hag an TAR (Tennañ gant Armoù Reolius) ;
 10 tenn er stumm Kadet (.22 LR)

 Pennadoù kar 

 CZ Shadow 2, pistolenn deveret eus ar CZ 75 evit an tenn pleustrek
 CZ P-09 ha P-07, pistolennoù polimer awenet gant ar CZ 75

 Daveennoù 

Rummad:Armoù Tchekia
Rummad:Pistolennoù
Rummad:Wonder Nine
Rummad:Armoù Tchekoslovakia